विश्वकप छनोट : अस्ट्रेलिया शीर्ष स्थानमा बलियो
अस्ट्रेलियाले एसियाली विश्वकप छनोटको समूह ‘डी’ मा सोमबार आफ्नो पकडलाई अझ बलियो बनाएको छ । यसका लागि उसले चिनियाँ ताइपेईलाई ५–१ ले हराएको छ । यो अस्ट्रेलियाको लगातार छैटौं जित हो । यससँगै टिमको १८ अंक पुगेको छ ।
काठमाडौँ — अस्ट्रेलियाले एसियाली विश्वकप छनोटको समूह ‘डी’ मा सोमबार आफ्नो पकडलाई अझ बलियो बनाएको छ । यसका लागि उसले चिनियाँ ताइपेईलाई ५–१ ले हराएको छ । यो अस्ट्रेलियाको लगातार छैटौं जित हो । यससँगै टिमको १८ अंक पुगेको छ ।यसअघि नेपाललाई पराजित गरेको जोर्डन १३ अंकसहित दोस्रो र कुवेत १० अंकसाथ तेस्रो स्थानमा छन् । नेपाल ६ अंकसाथ चौथो स्थानमा छ भने ताइपेई विनाअंक पुछारमा छ ।छनोटका अन्य प्रमुख खेलमा समूह ‘ए’ मा चीनले फिलिपिन्सलाई २–०, समूह ‘सी’ मा इराकले कम्बोडियालाई ४–१ र इराकले बहराइनलाई ३–०, समूह ‘डी’ मा उज्वेकिस्तानले सिंगापुरलाई ५–० तथा समूह ‘ई’ मा भारतले बंगलादेशलाई २–० र कतारले ओमानलाई १–० ले हरायो । 